ᱠᱚᱨᱵᱟ ᱦᱚᱱᱚᱛ

ᱠᱚᱨᱵᱟ ᱦᱚᱱᱚᱛ ᱛᱟᱢᱞᱟ ᱥᱤᱧᱚᱛ ᱨᱮ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ ᱾ ᱠᱚᱨᱵᱟ ᱥᱚᱦᱚᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱚᱛᱱᱚᱜ
ᱱᱚᱣᱟ ᱦᱚᱱᱚᱛ ᱫᱚ ᱯᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ, ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱴᱟᱺᱰᱤ ᱥᱩᱨᱜᱩᱡᱟ ᱯᱟᱴᱷᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱴᱟᱺᱰᱤ ᱫᱚ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱯᱟᱪᱮ ᱨᱮ, ᱱᱚᱣᱟ ᱴᱟᱺᱰᱤ ᱢᱮᱭᱠᱟᱞ ᱵᱩᱨᱩ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱛᱮ ᱧᱟᱯᱟᱢ ᱟᱠᱟᱱᱟ ᱱᱚᱣᱟ ᱯᱟᱴᱷᱟᱨ ᱠᱷᱚᱱ ᱞᱟᱛᱟᱨ ᱚᱛ ᱫᱚ ᱵᱷᱮᱜᱟᱨᱟ ᱾ ᱥᱟᱢᱟᱝ ᱨᱮᱫᱚ ᱫᱮᱣᱯᱟᱦᱟᱲᱤ ᱛᱷᱚᱠ ᱢᱮᱱᱟᱜᱼᱟ ᱾ ᱱᱚᱣᱟ ᱟᱹᱰᱤ ᱡᱷᱩᱲ ᱵᱤᱨ ᱟᱜ ᱵᱩᱨᱩ ᱠᱚᱫᱚ ᱦᱚᱥᱫᱮᱣ ᱜᱟᱰᱟ ᱨᱮᱱᱟᱜ ᱜᱷᱟᱹᱴᱤ ᱛᱮ ᱦᱟᱹᱴᱤᱧ ᱟᱠᱟᱱᱟ ᱾ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱞᱟᱹᱠᱛᱤᱭᱟᱱ ᱵᱩᱨᱩ ᱫᱚ ᱠᱚᱨᱮᱞᱟ ᱵᱩᱨᱩ ᱠᱟᱱᱟ ᱚᱱᱟ ᱨᱮᱱᱟᱜ ᱩᱥᱩᱞ ᱫᱚ ᱓,᱒᱕᱓ ᱯᱷᱤᱴ (᱙᱙᱒ ᱢᱤᱴᱚᱨ) ᱢᱮᱱᱟᱜᱼᱟ ᱾ ᱠᱚᱴᱜᱷᱳᱨᱟ ᱨᱮᱱᱟᱜ ᱠᱚᱧᱮ ᱨᱮ, ᱦᱚᱥᱫᱮᱣ ᱟᱨ ᱜᱮᱡᱽ ᱜᱷᱟᱹᱴᱤ ᱨᱮᱱᱟᱜ ᱥᱞᱳᱯ ᱫᱚ ᱟᱹᱰᱤ ᱠᱟᱹᱡ ᱢᱮᱱᱟᱜᱼᱟ ᱠᱚᱧᱮ ᱨᱮ ᱥᱩᱨᱜᱩᱡᱟ ᱦᱚᱱᱚᱛ ᱨᱮ ᱧᱟᱯᱟᱢ ᱟᱠᱟᱱᱟ ᱾ ᱴᱮᱱ ᱟᱨ ᱪᱚᱨᱟᱭ ᱜᱟᱰᱟ ᱥᱟᱢᱟᱝ ᱟᱨ ᱯᱟᱪᱮ ᱠᱷᱚᱱ ᱼ ᱩᱞᱴᱟ ᱫᱤᱥᱟᱹ ᱠᱷᱚᱱ ᱦᱚᱥᱫᱮᱣ ᱜᱟᱰᱟ ᱨᱮ ᱧᱟᱯᱟᱢ ᱟᱠᱟᱱᱟ ᱾ ᱠᱚᱧᱮ ᱵᱭᱟᱸᱠ ᱥᱮᱫ ᱜᱩᱨᱩᱫᱣᱟᱨᱤ ᱵᱩᱨᱩ, ᱡᱟᱱᱛᱟ ᱵᱩᱨᱩ, ᱢᱚᱛᱤᱱ ᱟᱨ ᱫᱷᱚᱡᱟᱜᱽ ᱵᱩᱨᱩ ᱢᱮᱱᱟᱜᱼᱟ ᱾

ᱠᱚᱨᱵᱟ ᱠᱚᱭᱞᱟ ᱠᱷᱟᱫᱟᱱ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱡᱮᱞᱮᱠᱟ ᱜᱮᱵᱷᱨᱟ ᱴᱚᱴᱷᱟ (ᱮᱥᱤᱭᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱠᱚᱭᱞᱟ ᱠᱷᱟᱫᱟᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ) ᱠᱩᱥᱢᱩᱸᱰᱟ ᱴᱚᱴᱷᱟ ᱟᱨ ᱫᱤᱯᱠᱟ ᱴᱚᱴᱷᱟ, ᱡᱚᱛᱚ ᱠᱚᱨᱵᱟ ᱠᱚᱭᱞᱟ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱮᱱᱴᱤᱯᱤᱥᱤ, ᱥᱤᱮᱥᱤᱵᱤ ᱟᱨ ᱵᱷᱟᱨᱚᱛ ᱮᱞᱭᱩᱢᱤᱱᱤᱭᱚᱢ ᱠᱚᱢᱯᱟᱱᱤ (ᱵᱟᱞᱠᱚ) ᱞᱮᱠᱟᱱᱟᱜ ᱵᱤᱡᱽᱞᱤ ᱯᱞᱟᱱᱴ ᱦᱚᱸ ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱚᱨᱵᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱒,᱐᱖,᱕᱖᱓ ᱜᱟᱱ ᱢᱮᱱᱟᱜᱼᱟ, ᱵᱟᱥᱨᱤᱱ ᱫᱤᱥᱚᱢ ᱨᱮᱱᱟᱜ ᱥᱚᱢᱟᱱ ᱟᱨ ᱱᱤᱭᱩ ᱦᱮᱢᱯᱥᱟᱭᱟᱨ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱚᱣᱟ ᱥᱤᱧᱚᱛ ᱨᱮ ᱓᱙᱕ (ᱜᱩᱴ ᱖᱔᱐ ᱠᱷᱚᱰ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱑᱘᱓ ᱤᱫᱤ ᱛᱮ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱔᱗᱐ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱑᱙.᱒᱕% ᱛᱟᱦᱮᱸ ᱠᱟᱱᱟ ᱾ ᱠᱚᱨᱵᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱗᱑ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱓.᱒᱒ ᱢᱮᱱᱟᱜᱼᱟ |

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱕.᱘᱙% ᱦᱚᱲ ᱮᱞ ᱦᱤᱱᱫᱤ, ᱑.᱐᱐% ᱠᱩᱨᱩᱠᱷ, ᱐.᱖᱑% ᱵᱟᱸᱜᱟᱞᱤ, ᱐.᱔᱑% ᱩᱰᱤᱭᱟᱹ ᱟᱨ ᱐.᱓᱙% ᱩᱨᱫᱩ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲ ᱠᱟᱱᱟ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Korba government website
Power production in Korba, from the Chhattisgarh state website

ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮ ᱠᱚᱭᱞᱟ ᱠᱷᱟᱫᱟᱱ ᱦᱚᱱᱚᱛ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ